Atklāta konkursa “Pārtikas produktu piegāde Maltas apvienības pārvaldes iestāžu vajadzībām” 
(identifikācijas numurs MAP 2026/6) nolikums

Pielikums Nr.7
[bookmark: _Toc524091787]
SAIMNIECISKI VISIZDEVĪGĀKĀ PIEDĀVĀJUMA NOTEIKŠANAS KĀRTĪBA
1. Piedāvājumu vērtēšanu komisija veic slēgtā sēdē. Tiek vērtēti to pretendentu piedāvājumi, kuri atzīti par atbilstošiem piedāvājuma noformējuma, atlases un tehniskā piedāvājuma prasībām.
2. Tiek izvēlēts saimnieciski izdevīgākais piedāvājums. 
3. Finanšu piedāvājumu vērtēšanas laikā komisijas locekļi vērtē piedāvāto cenu euro, neieskaitot pievienotās vērtības nodokli. 
4. Saimnieciski visizdevīgākā piedāvājuma izvēles kritēriji un to skaitliskās vērtības:

	Nr. 
p.k.
	Vērtēšanas kritērijs
	Maksimālais punktu skaits

	1.
	Cena – piedāvātā līgumcena iepirkuma priekšmeta daļas izpildei EUR bez PVN.
Maksimālais punktu skaits tiek piešķirts pretendentam, kurš piedāvājis viszemāko kopējo līgumcenu. Attiecīgi pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:
Pc = Czem/Cver x 45, kur:
Pc – pretendenta iegūtais punktu skaits šajā kritērijā ar precizitāti līdz 2 (diviem) cipariem aiz komata;
Czem – viszemākā piedāvātā līgumcena;
Cver – vērtējamā pretendenta piedāvātā līgumcena.
	45

	2.
	Pārtikas produkti ar paaugstinātu kvalitātes līmeni:
Pretendentam norādītais produktu pozīciju skaits attiecīgajā iepirkuma priekšmeta daļā, kas atbilst bioloģiskās lauksaimniecības (BL), nacionālās pārtikas kvalitātes shēmas (NPKS) vai lauksaimniecības produktu integrētās audzēšanas prasībām (LPIA).
Maksimālais punktu skaits tiek piešķirts tā pretendenta piedāvājumam, kurā ir iekļauts visvairāk produktu, kas atbilst BL, NPKS vai LPIA prasībām, bet pārējiem piedāvājumiem piešķiramie punkti tiek aprēķināti saskaņā ar formulu:
Pk = K/Kmax x 35, kur:
Pk – pretendenta iegūtais punktu skaits šajā kritērijā ar precizitāti līdz 2 (diviem) cipariem aiz komata;
K – vērtējamā pretendenta piedāvājumā piedāvātais produktu skaits ar paaugstinātu kvalitātes līmeni attiecīgajā iepirkuma priekšmeta daļā;
Kmax – vislielākais piedāvātais produktu skaits ar paaugstinātu kvalitātes līmeni attiecīgajā iepirkuma priekšmeta daļā.
Ja pretendenta piedāvājumā attiecīgajā iepirkuma priekšmeta daļā ir iekļauti produkti, kas vienlaikus ir sertificēti gan kādā no pārtikas kvalitātes shēmām, gan integrētajā vai bioloģiskajā sertifikācijas institūcijā (ES), punkti tiek piešķirti tikai par sertifikāciju kādā no kvalitātes shēmām.
	35

	3.
	Videi draudzīga produktu piegāde – piegādes attālums (tiek vērtēts attālums no preču ražošanas/audzēšanas vietas vai loģistikas centra/noliktavas):
Maksimālais punktu skaits (20 punkti) tiek piešķirts pretendentam, kura piedāvājumā norādītā preču ražošanas/audzēšanas vieta vai loģistikas centrs/noliktava atrodas līdz 50 km rādiusā no pasūtītāja noteiktās vietas: Brīvības ielā 6, Malta, Maltas pag., Rēzeknes novads
15 punkti tiek piešķirti pretendentam, kura piedāvājumā norādītā preču ražošanas/audzēšanas vieta vai loģistikas centrs/noliktava atrodas 51 – 70 km rādiusā no pasūtītāja noteiktās vietas: Brīvības ielā 6, Malta, Maltas pag., Rēzeknes novads
10 punkti tiek piešķirti pretendentam, kura piedāvājumā norādītā preču ražošanas/audzēšanas vieta vai loģistikas centrs/noliktava atrodas 71 – 150 km rādiusā no pasūtītāja noteiktās vietas: Brīvības ielā 6, Malta, Maltas pag., Rēzeknes novads 
Ja pretendenta norādītā preču ražošanas/audzēšanas vieta vai loģistikas centrs/noliktava atrodas tālāk par 150 km, punkti netiek piešķirti (0 punkti).
Attālums kilometros tiek noteikts, mērot attālumu pa interneta mājas lapas https://www.google.com/maps kartē norādīto braukšanas maršrutu (īsākais no minētajā lapā piedāvātajiem braukšanas maršrutiem, ja tiek piedāvāti vairāki) no konkrētā adresē ražošanas/audzēšanas vietas vai loģistikas centra/noliktavas adreses līdz pasūtītāja noteiktajai  adresei: Brīvības ielā 6, Malta, Maltas pag., Rēzeknes novads.
Iepirkumu komisijai ir tiesības veikt pretendenta norādīto datu pareizības pārbaudi (interneta vietnes “Google” sadaļas “Maps” piedāvātais rīks “Saņemt norādes” un tā apakšrīks “Ar automašīnu”).

	Kopējais punktu skaits tiek noteikts pēc formulas: P = Pc + Pk + Pa, kur:
Pc – pretendenta iegūtais punktu skaits kritērijā “Cena”;
Pk – pretendenta iegūtais punktu skaits kritērijā “Pārtikas produkti ar paaugstinātu kvalitātes līmeni”. 
Pa – pretendenta iegūtais punktu skaits kritērijā “Videi draudzīga produktu piegāde – piegādes attālums”
	100



5. Gadījumā, ja pēc piedāvājumu izvērtēšanas tiks atzīts, ka vismaz divu piedāvājumu novērtējums ir vienāds, tad komisija izvēlēsies tā pretendenta piedāvājumu, kurš ieguvis vairāk punktu kritērijā “Piedāvāto pārtikas produktu skaits ar paaugstinātu kvalitātes līmeni”. Ja šie vērtējumi būs identiski, tad līguma slēgšanas tiesības tiks piešķirtas pretendentam, kurš saņems augstāko novērtējumu kritērijā: “Videi draudzīga piegāde (attālums km)” attiecībā uz visām daļām. Ja arī šīs kritērijs būs vienāds, tad uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš.

